OzLabs/hebrew-wiki-articles huggingface dataset:
תותי בר

תותי בר (בשוודית: Smultronstället) הוא סרט שוודי משנת 1957 שבוים על ידי אינגמר ברגמן, ומתאר את סיפורו של אדם זקן שמגולל בזיכרונו את עברו. הסרט מעלה סוגיות מורכבות בנוגע לחיים ולמוות ועוסק בנושאים מעוררי מחשבה נוספים, כמו יחסים, משפחה, גילוי עצמי ועצם קיום האדם. הסרט נחשב לאחד מסרטיו האישיים, האופטימיים והטובים ביותר.

==עלילה==
פרופסור איזק בורג, אלמן בן 78, הוא רופא קשיש וממורמר. התמחותו הרפואית והמדעית היא בבקטריולוגיה. לפני שהתמחה הוא עבד כרופא משפחה בשוודיה הכפרית. בורג יוצא לנסיעה ארוכה במכונית מסטוקהולם ללונד כדי לקבל תואר כבוד 50 שנה אחרי שסיים את לימודיו באוניברסיטת לונד. הוא מלווה בכלתו שבהיריון מריאן, שלא מחבבת את חותנה ומתכננת להיפרד מבעלה, אוולד, בנו היחיד של איזק.

במהלך טיולם, איזק נאלץ להתמודד עם סיוטים, חלומות בהקיץ, זקנתו והמוות הממשמש ובא, כדי להעריך מחדש את חייו. הוא פוגש בדרך בסדרה של טרמפיסטים, שכל אחד מהם הופיע בחלומות העבר של בורג. בקבוצת הטרמפיסטים הראשונה שני גברים צעירים ואישה בשם שרה, הנערצת על ידי שני הגברים. שרה מקבילה לאהבת נעוריו של איזק (ומשוחקת על ידי אותה שחקנית). הקבוצה הראשונה נשארת איתו לאורך המסע. לאחר מכן הם אוספים זוג בגיל העמידה שרכבו כמעט התנגש בשלהם. לאחר שבני הזוג לא מפסיקים לריב, מריאן עוצרת את הרכבת ומבקשת מהם לרדת. הם מזכירים לאיזק את נישואיו הלא-מאושרים. הוא נזכר בילדותו על שפת החוף ובשרה אהובתו. הוא מתעמת עם הבדידות שלו ועם היותו אדם מרוחק. הוא מזהה תכונות אלה הן אצל אמו הישישה והן אצל בנו הפיזיקאי, ומתקדם בהדרגה לקראת קבלה של עצמו, עברו, ההווה שלו והמוות הקרב ובא.

לבסוף בורג מגיע ליעדו ואוסף את הפרס, שמסתמן כפולחן ריקני. באותו לילה הוא נפרד מחבריו הצעירים בצורה אוהבת, כשהזקן המריר מפעם לוחש, "זכור אותי". כשהוא הולך למיטתו בבית בנו מתגברת בו תחושה של שלום והוא חולם על פיקניק משפחתי על שפת האגם. סגירה חיובית של חייו הגיעה, ופניו של בורג מקרינות שמחה.

==ביקורות ופרסים==
הסרט זכה בפרס דוב הזהב עבור הסרט הטוב ביותר בפסטיבל הסרטים הבינלאומי בברלין, בפרס "הסרט הטוב ביותר" ו"השחקן הטוב ביותר" בפסטיבל הקולנוע במאר דל פלאטה ובפרס גלובוס הזהב לסרט הזר הטוב ביותר ב-1960. כמו כן היה מועמד לזכייה בפרס אוסקר לתסריט הטוב ביותר.

הסרט השפיע על סרטו של וודי אלן משנת 1988, אשה אחרת. הדמות הראשית בסרט, מריון פוסט, גם היא נתפסת על ידי חבריה כאישה קרה וחסרת רגשות, שבכורח הנסיבות בוחנת מחדש את חייה. כמו כן בסרטו של אלן כלתה של פוסט מספרת לה שאחיה, פול, שנא אותה, ופוסט מתעמתת עם עברה באמצעות חלומות שחושפים מידע חשוב לצופה, כמו בתותי בר. בסרט אחר שלו, פשעים ועבירות קלות, מתייחס אלן לסצנה מתותי בר שאיזק צופה בבני משפחתו כשהם אוכלים ארוחת ערב.

ב-1963 ציין הבמאי סטנלי קובריק את הסרט כסרט השני האהוב עליו כשהתבקש למנות את עשרת הסרטים האהובים עליו.

==לקריאה נוספת==
*; תסריט – עמ' 283–343
* 

==קישורים חיצוניים==

* 
* [https://www.kan.org.il/Podcast/item.aspx?pid=10912 אינגמר ברגמן: חודר לנפש הצופה במבט קולנועי אחד]: פודקאסט להאזנה של תוכנית הרדיו "גיבור תרבות" בהגשת יונתן גת, דוד גורביץ' ודן ערב המוקדש בחלקו לסרט "תותי בר"
* [http://www.kan.org.il/Podcast/item.aspx?pid=8407 פסטיבל כאן: תוכנית רדיו המוקדשת כולה לסרט "תותי בר"], בהגשת דני מוג'ה ויונתן גת

קטגוריה:זקנה בקולנוע
קטגוריה:סרטי 1957
קטגוריה:סרטי אינגמר ברגמן
קטגוריה:סרטי מסע
קטגוריה:סרטי שחור-לבן
קטגוריה:סרטים בשוודית
מוזיקה ווקאלית

מוּזִיקָה ווֹקָאלִית היא סגנון מוזיקלי בו מרכז הכובד של המוזיקה נשען על קול אדם ולא על כלי נגינה. מוזיקה זו מתבצעת על ידי קול אדם בלבד או בשילוב ליווי אינסטרומנטלי, ותוגדר ווקאלית כל עוד קול האדם הוא הדומיננטי. מוזיקה ווקאלית בעלת קול אדם בלבד ללא ליווי של כלי נגינה נקראת א-קפלה.

== רקע ==
ככל הנראה, סגנון זה של מוזיקה הוא הסגנון העתיק ביותר של מוזיקה כיוון שהוא אינו דורש דבר מלבד קול האדם. בכל התרבויות ניתן למצוא צורה כלשהי של מוזיקה ווקאלית.

כאחד הגורמים להתפתחות הז'אנר ניתן לראות את האיסור שהיה בימי הביניים על שימוש בכלי נגינה בכנסיות ולכן היצירה המוזיקלית בכנסיות הייתה אז ווקאלית.

על מנת להתגבר על מגבלות הקול האנושי מתמחים כותבי המוזיקה הווקלית בהצבת אנשים בעלי גובהי קול שונים במקהלה ובכתיבת מוזיקה מתאימה לזמרים סולנים בעלי סוגי קול שונים, כגון סופרן לירי או דרמטי, בס בופו (לתפקידים קומיים) או בס פרופונדו (לתפקידים דרמטיים) וכדומה.

אם בתחילה הכילה המוזיקה הווקאלית קול אדם בלבד, הרי שהיום, הודות להתפתחויות הטכנולוגיות בתחום הסאונד, ניתן להפיק חיקויים מוצלחים של כלי נגינה בעזרת קול האדם בלבד.
התואר מוזיקה ווקאלית נגזר משם התואר האנגלי VOCAL – קולי.

==סגנונות המוזיקה הווקאלית==
===המוזיקה הווקאלית בתרבויות השונות===
*אלתור ווקאלי היה ועודנו חלק חשוב במוזיקה הטורקית ומזרח תיכונית. מוזיקה כזאת הייתה קיימת עוד מלפני המאה ה-13, וכנראה עוד לפני שנת 900.
* הצאצאים של שבט קונג והחמולות בדרום אפריקה מנצלים טכניקות דומות במוזיקה המסורתית.
* במוזיקה היהודית משתמשים הרבה בניגונים – שיר ללא מילים, שבו משובצים צלילים כמו: "בים-בם-בום", "אי-אי-אי" וכו' מלווה לעיתים קרובות במחיאות כפיים קצביות ותיפוף על השולחן.
* "מוזיקת הפה" – היא טכניקה סקוטית המבוססת על חיקוי חמת חלילים, כינורות וכלים אחרים, ששימשו את המוזיקה המסורתית של סקוטלנד. מהגרים סקוטיים בצפון אמריקה עשו מוזיקה זו לפופולרית והיא שולבה בצורות רבות של מוזיקה אמריקאית.

==לימודים אקדמיים==

כיום אף ניתן להשיג תואר ראשון במוזיקה ווקלית. תוכנית הלימודים כוללת מקצועות כמו קולקוויום, סדנת אופרה, שיעורי איטלקית ועוד.

==פסטיבל מוזיקה ווקאלית באבו גוש==

פעמיים בשנה, בסוכות ובשבועות, מתקיים באבו גוש פסטיבל מוזיקה ווקאלית. אל הפסטיבל מגיעות מקהלות מהארץ ומחו"ל והוא נערך בכנסיות באזור.

== ראו גם ==
* מזמור גרגוריאני
* שירה דיבורית
* סווינגל סינגרס
* סולפג'
* האסכולה הוונציאנית

==קישורים חיצוניים==

* 
* 

קטגוריה:סגנונות מוזיקליים
קטגוריה:זמרה
Criminal (שיר של בריטני ספירס)

Criminal (בעברית: פושע\ת) הוא הסינגל הרביעי מתוך אלבומה השביעי, Femme Fatale, של זמרת הפופ האמריקנית בריטני ספירס. השיר נבחר לשמש כסינגל בעזרת סקר בעמוד הטוויטר של הזמרת, בזהה לסינגל הקודם מהאלבום I Wanna Go.

בשנת 2020 הפך השיר לוויראלי בטיקטוק, בעיקר בזכות האתגר "Mugshot Challenge". השיר צבר למעלה מ-100,000 סרטונים ברשת החברתית והצליח לזכות להצלחה מחודשת.<ref></ref>

== רקע וכתיבה ==
השיר Criminal נכתב על ידי מקס מרטין, שלבאק וטיפאני אמבר, במיוחד עבור אלבומה של ספירס, והופק בעיקר על ידי מקס מרטין. השיר זכה לאהדה גדולה בקרב המעריצים בהיותו מעין בלדה המלווה בחליל לכל אורך השיר ובשל ייחודו. השיר מתאר אהבה אסורה ומספר את סיפורה של נערה, השרה לאימה את סיפור התאהבותה בפושע, ומפצירה באמה לא לדאוג לה ומבטיחה לה שבן זוגה ידאג לה וישמור עליה. השיר נבחר כסינגל, כמוזכר לעיל, על ידי סקר שערכה ספירס למעריציה בחשבון הטוויטר והפייסבוק שלה, כמו שעשתה בבחירת הסינגל הקודם לו I Wanna Go. בסוף טקס הVMA של שנת 2011 ספירס התראיינה וסיפרה שזהו הסינגל אשר נבחר לשמש כסינגל הרביעי מן האלבום.

Criminal הוא שיר שבבסיסו שני כלי נגינה עיקריים גיטרה וחליל, אשר לחנו הוא בסגנון פולק אמריקני. השיר מושפע מסגנונם של מדונה ואבבא ומזכיר את סגנון שנות השמונים ואף מאוחר יותר כמו באלבומה של מדונה Ray of Light. מגזין לוס אנג'לס טיימס, תיאר את השיר "שילוב מוזר בין בלדה לבין סגנון רוק רך". בשל סיפור האהבה האסור שבבסיס השיר המושר לאם מודאגת, הושווה השיר לשירה של מדונה "Papa Don't Preach" (אבא אל תטיף).

== וידאו קליפ ==
הקליפ לשיר "Criminal" צולם בלונדון, בריטניה, ובוים בידי כריס מארס. ב-5 באוקטובר הוכרז שהקליפ ישוחרר ב-18 באוקטובר.
ב-16 באוקטובר בריטני פרסמה תמונות אנימציה של הקליפ.

== מיקומי שיא ==
לאחר שחרורו של Femme Fatale, הגיע Criminal למקום שיא 37 במצעד של דרום קוריאה. השיר מכר 627,855 עותקים דיגיטליים ברחבי ארצות הברית.

== נתוני מכירות ==
{| class="wikitable sortable"
!מקום
!תארים
!מכירות
|-
! ארצות הברית (RIAA)
| פלטינה 
| 1,000,000
|}

== קישורים חיצוניים ==

== הערות שוליים ==

קטגוריה:שירי 2011
קטגוריה:סינגלים מ-2011
קטגוריה:שירי בריטני ספירס
קטגוריה:שירים באנגלית
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:וידאו קליפים מעוררי מחלוקות
קטגוריה:וידאו קליפים שצולמו בלונדון
קטגוריה:שירים על פושעים
קטגוריה:שירי לפידים
קטגוריה:שירי פולק רוק
קטגוריה:בלדות פולק
קטגוריה:בלדות פופ
קטגוריה:שירי רוק קל
קטגוריה:שירי פלטינה בארצות הברית
קטגוריה:סינגלים בהוצאת ג'ייב רקורדס
קטגוריה:סינגלים בהוצאת RCA רקורדס
מידורי

מידורי (בקאנג'י: 緑) הוא ליקר מלון יפני המכיל 20 אחוז אלכוהול בנפח. מידורי מיוצר על ידי חברת סנטורי. עד שנת 1987 היה המידורי מיוצר רק ביפן, מאז ואילך הוא מיוצר גם במקסיקו וצרפת. המידורי הושק בארצות הברית בשנת 1978 במסיבה במועדון סטודיו 54.

משמעות המילה מידורי ביפנית היא ירוק. את השם הזה קיבל המשקה בעקבות צבעו הירוק-זרחני. הליקר אינו כשר.

מידורי משמש להכנת קוקטיילים יפניים שונים לדוגמה, קוקטייל בשם [https://www.midori-world.com/recipes/japanese-slipper Japanese Slipper] המורכב מרכיבים אלו:

# 1 חלק מידורי ליקר מלון
# חלק אחד ליקר בטעם תפוז
# 1 חלק מיץ לימון
# דובדבן מרשינו לקישוט

=== היסטוריה ===
למרות ש-Hermes Melon Liqueur שוחרר על ידי Suntory ביפן בשנת 1964, שמו שונה ל-Midori על יציאתו לשוק האמריקאי בסטודיו 54 בניו יורק בשנת 1978 במהלך מסיבה שערכו צוות השחקנים, הצוות והמפיקים של Saturday Night Fever. עד 1983 הופצה מידורי ב-20 מדינות. בשנת 2013, בעקבות מחקר צרכנים, סאנטורי הפחיתה את תכולת הסוכר והחלה לייצר את מידורי עם תווית מחודשת ובקבוק זכוכית חלבית.

==קישורים חיצוניים==

* 
* [http://www.midoriusa.com אתר מידורי ארצות הברית]
* [http://www.youtube.com/user/MIDORI1liqueur מאגר של סרטוני הדגמה להכנת קוקטיילים עם מידורי]
* 

== הערות שוליים ==

 

קטגוריה:משקאות אלכוהוליים
קטגוריה:משקאות
קטגוריה:ליקר פירות
רמרו

רמרו (בצרפתית: Ramerupt; בספרות העברית גם רמרוג) היא עיירה קטנה בת 386 תושבים (נכון לשנת: 2009) הנמצאת במחוז אוב בחבל גראנד אסט, קנטון רמרו שבצרפת.

עד למסע הצלב השני חיו יהודים ברמרו, ואף חיו בה גדולי תורה כגון בעלי התוספות רבי מאיר מרמרו, ובניו רבנו תם ורשב"ם.

== אוכלוסייה ==
כאמור רמרו היא עיירה קטנה, שגודל אוכלוסייתה נע בין 3 ל-4 מאות נפש. בטבלה, תוצאות מפקדים שנערכו ממחצית המאה ה-20 לערך.
{| class="wikitable" border="1"
|-
! שנת המפקד
! 1962
! 1968
! 1975
! 1982
! 1990
! 1999
! 2006
! 2009
|-
| כמות האוכלוסייה
| 368
| 370
| 329
| 362
| 347
| 357
| 372
| 386
|}

==קישורים חיצוניים==

קטגוריה:שמפאן-ארדן: ערים
קטגוריה:גראנד אסט: ערים
פאוול וויצ'כובסקי

פאוול וויצ'כובסקי (בפולנית: Paweł Wojciechowski; נולד ב-6 ביוני 1989 בבידגושץ') הוא אתלט פולני, הוא אלוף עולם (טגו 2011) בקפיצה במוט.

== ביוגרפיה ==
הישגו המשמעותי הראשון של וויצ'כובסקי היה באליפות העולם באתלטיקה לנוער, שנערכה בעיר הולדתו בידגושץ' ב-2008. לעיני הקהל הביתי, זכה וויצ'כובסקי במדליית הכסף. עם זאת, הישגיו באותה העת היו נמוכים מכדי שיוכל להשתתף באולימפיאדת בייג'ינג (2008) או באליפות העולם שנערכה בברלין ב-2009. 

הפריצה הגדולה של וויצ'כובסקי התרחשה במהלך שנת 2011. במרץ אותה שנה סיים במקום הרביעי באליפות אירופה באתלטיקה באולם, כאשר רק פסילה מוקדמת באחת מהקפיצות הראשונות היא שהפרידה בינו לבין מדליית הארד. ביולי אותה שנה זכה במדליית הזהב באליפות אירופה עד גיל 23 שנערכה באוסטרבה, לאחר שקפץ לגובה של 5.70 מטר, שהיה לשיאו האישי. בתחרות שנערכה בשצ'צ'ין כחודש לאחר מכן, לקראת אליפות העולם, שיפר וויצ'כובסקי את שיאו בלא פחות מ-21 ס"מ, והעמידו על 5.91 מ'. תוצאה זו הייתה גם התוצאה הטובה ביותר שהשיג קופץ כלשהו במהלך אותה שנה. באליפות העולם שנערכה זמן קצר לאחר מכן בטגו, קפץ וויצ'כובסקי לגובה של 5.90 מ', זכה במדליית הזהב והוכתר כאלוף העולם. 

באליפות אירופה באולם שנערכה בשנת 2019 בגלאזגו, הוא זכה במדליית הזהב בשיא אישי של 5.90 מטר, לפני בן ארצו פיוטר ליסק שקבע תוצאה של 5.85 מטר.

==קישורים חיצוניים==

קטגוריה:קופצים במוט פולנים
קטגוריה:אלופי עולם באתלטיקה
קטגוריה:אלופי אירופה באתלטיקה
קטגוריה:פולנים שנולדו ב-1989
קטגוריה:קופצים במוט באולימפיאדת טוקיו (2020)
אליפות סנקט פטרבורג הפתוחה בטניס

אליפות סנקט פטרבורג הפתוחה (ברוסית: Открытый Санкт-Петербург) היא טורניר טניס בינלאומי לגברים ולנשים. אליפות סנקט פטרבורג הפתוחה היא טורניר טניס בינלאומי, כחלק מסבב המאסטרס העולמי 250 בסבב העולמי לגברים (ATP).

==היסטוריה==
האליפות מתקיימת מאז 1995 במרכז הקונגרסים והספורט בסנקט פטרבורג, רוסיה והיא נערכת באוקטובר מדי שנה.

תומאס יוהנסון, מאראט סאפין ואנדי מארי הם שחקני הטניס היחידים שזכו בקטגוריית היחידים יותר מפעם אחת, כאשר אנדי מארי ומאראט סאפין הם היחידים שזכו פעמיים רצופות. נכון לשנת 2008, שלושה שחקנים רוסיים שונים זכו בתואר ליחידים: יבגני קאפלניקוב בשנת 1995, מאראט סאפין בשנים 2000 ו-2001, ומיכאיל יוז'ני בשנת 2004.

בשנת 2014 אומר היה הטורניר להיערך בישראל, במרכז הטניס ברמת השרון. הטורניר בוטל ברגע האחרון בעקבות המצב הביטחוני עקב מבצע צוק איתן בעזה.

הטורניר חודש בשנת 2015 וחזר לסנקט פטרבורג.

== גמרי הטורניר ==
=== גברים ===
{| class="wikitable"
|-
! width=50|שנה!! width=200|אלוף!! width=200|סגן!! width=200|תוצאה
|-
| 1995 || יבגני קפלניקוב || גיום רואו || 6–2, 6–2
|-
| 1996 || מגנוס גוסטפסון || יבגני קפלניקוב || 6–2, 7–6(4)
|-
| 1997 || תומאס יוהנסן || רנזו פורלאן || 6–3, 6–4
|-
| 1998 || ריכארד קרייצ'ק || מארק רוסה || 6–4, 7–6(5)
|-
| 1999 || מארק רוסה || דייוויד פרינוסיל || 6–3, 6–4
|-
| 2000 || מאראט סאפין || דומיניק הרבאטי || 2–6, 6–4, 6–4
|-
| 2001 || מאראט סאפין || ריינר שוטלר || 3–6, 6–3, 6–3
|-
| 2002 || סבסטיאן גרוז'אן || מיכאיל יוז'ני || 7–5, 6–4
|-
| 2003 || גוסטבו קוורטן || סרגיס סרגסיאן || 6–4, 6–3
|-
| 2004 || מיכאיל יוז'ני || קרול בק || 6–2, 6–2
|-
| 2005 || תומאס יוהנסן || ניקולס קיפר || 6–4, 6–2
|-
| 2006 || מריו אנצ'יץ || תומאס יוהנסן || 7–5, 7–6(2)
|-
| 2007 || אנדי מארי || פרננדו ורדאסקו || 6–2, 6–3
|-
| 2008 || אנדי מארי || אנדריי גולובב || 6–1, 6–1
|-
| 2009 || סרגיי סטאחובסקי || הוראציו זבאיוס || 2–6, 7–6(8), 7–6(7)
|-
| 2010 || מיכאיל קוקושקין || מיכאיל יוז'ני || 6–3, 7–6(2)
|-
| 2011 || מרין צ'יליץ || ינקו טיפסרביץ' || 2–6, 6–3, 3-6
|-
| 2012 || מרטין קליז'אן || פאביו פוניני || 6–2, 6–3
|-
| 2013 || ארנסט גולביס || גילרמו גרסיא לופס || 3–6, 6–4, 0-6
|-
| 2014 ||align="center" colspan="3"|לא התקיים 
|-
| 2015 || מילוש ראוניץ || ז'ואן סואוזה || 6–3, 3–6, 3-6
|-
| 2016 || אלכסנדר זברב || סטאן ואוורינקה || 6–2, 3–6, 5-7
|-
| 2017 || דאמיר דז'ומהור || פאביו פוניני|| 3–6, 6–4, 6–2 
|-
| 2018 || דומיניק תים|| מרטין קליז'אן || 6–3, 6–1 
|-
| 2019 || דנייל מדבדב || rowspan="2"| בורנה צ'וריץ' || 6–3, 6–1 
|-
| 2020 || אנדריי רובלב || 7–6, 6–4
|}

== ראו גם ==
*קרמלין קאפ

==קישורים חיצוניים==
* 

==הערות שוליים==

קטגוריה:טורנירים בסבב ה-ATP
קטגוריה:סנקט פטרבורג: תחרויות ספורט
קטגוריה:רוסיה: טניס
בזיליקת אישטוון הקדוש בבודפשט

חזית הבזיליקה
בזיליקת אישטוון הקדוש (הונגרית Szent István-bazilika) היא קתדרלה קתולית בבודפשט הבנויה בסגנון נאו-קלאסי. למרות שמה היא לא בנויה בתבנית בזיליקה.

הבזיליקה מוקדשת לאישטוון הקדוש, המלך הנוצרי ההונגרי הראשון (הוכתר בשנת 1001). המבנה תוכנן על ידי יוסף הילד כאשר הרצפה היא בתבנית של צלב יווני. הבניה החלה בשנת 1851, ובשנת 1867 עבר ניהול הפרויקט לאדריכל מיקלוש יבל שצרף את הכיפה בסגנון נאו-רנסאנס לאחר שהכיפה המקורית קרסה בשנת 1868. יוסף קאוסר השלים את הבניה בשנת 1905 ואת התואר בזיליקה קיבל המבנה בשנת 1938, בשנת ה-900 למותו של אישטוון הקדוש. באותה עת הוכרה הכנסייה כקתדרלה ומושב משותף של הארכיבישוף של בודפשט ואסטרגום. הבזיליקה יכולה לאכלס 8,500 מתפללים, ושטחה 4,147 מטרים רבועים. גובהה המרבי של הכיפה 96 מטרים, בדיוק כגובהו של בניין הפרלמנט.

בצריח הכנסייה ממוקם פעמון שמשקלו 9,144 ק"ג שמומן על ידי קתולים גרמנים כפיצוי על הפעמון המקורי שנשדד על ידי קבוצת נאצים בשנת 1944.

בכנסייה מצוי השריד הקדוש העתיק ביותר בהונגריה, ידו הימנית החנוטה של אישטוון הראשון. כמו כן קבור בה גדול כדורגלני המדינה, פרנץ פושקש.

הרחבה הגדולה שלפני הבזיליקה מהווה כיכר עירונית שוקקת בתי קפה ופעילות נגני רחוב.

<gallery>
תמונה:Saint Stephen's Basilica tower, BudapestDSCN3421.jpg|אחד הצריחים של בזיליקת אישטוון הקדוש 
תמונה:Dome of the Saint Stephen's Basilica, BudapestDSCN3422.jpg|כיפת הבזיליקה המגיעה לגובה 96 מטר, ונראית מכל מקום בעיר
תמונה:Statue of Luke the Evangelist, Saint Stephen's Basilica, BudapestDSCN3423.jpg|לוקאס הקדוש, אחד מארבעה פסלים הממוקמים מתחת לכיפה.
תמונה:Dome of the Saint Stephen's Basilica, BudapestDSCN3431.jpg|פנים הכיפה, מקושט במוזאיקה שעוצבה על ידי קארולי לוץ 
תמונה:Saint Stephen's Basilica, Main Altar, BudapestDSCN3434.jpg|המזבח הראשי ובאמצעו פסל של אישטוון הקדוש. סצנות מחיי המלך מתוארות מסביב למזבח
</gallery>

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:בודפשט: מבני דת
אישטוון הקדוש בבודפשט
קטגוריה:קתדרלות
חיים בזרם

חיים בזרם (באנגלית: Flushed Away) הוא סרט הרפתקאות אמריקאי משנת 2006 של חברת דרימוורקס אנימציות וארדמן אנימציות. הסרט הופק בהנפשה ממוחשבת, והוא הסרט הראשון שבו אולפני ארדמן עברו מהנפשה מסורתית (כגון דמויות פלסטלינה) להנפשת מחשב. באותה שנה יצא גם משחק וידאו בעל אותו שם.

==עלילה==
רודי הוא עכבר, חיית המחמד המפונקת של המשפחה שאצלה הוא מתגורר. כאשר המשפחה נוסעת לחופשה ומשאירה את רודי בבית, הוא מנצל זאת כדי לעשות מסיבה בבית השומם עם בובות, משום שאין לו חברים אמיתיים. בשלב מסוים חודר לבית סיד - עכבר שמן וגס רוח, שמשתלט על הבית. רודי המפונק אינו מרוצה מכך ומנסה לסלק את סיד מהבית ולהדיח אותו באסלה. המזימה שלו נכשלת - וסיד הוא זה שדוחף את רודי לאסלה ומוריד את המים. רודי נשטף לביוב ונסחף לעיר תת-קרקעית המאוכלסת בעכברים. בעיר העכברים רודי מברר איך יוכל לחזור למעלה, לבני האדם. נאמר לו שרק ריטה, עכברית אמיצה שנרדפת על ידי עכברושים וקרפדים מרושעים, תוכל לעזור לו. רודי מוצא את ריטה ומתברר שהיא נרדפת על ידי העכברים והקרפדים כי סירבה לתת לקרפד אבן אודם יקרה שקיבלה מאביה. רודי רואה איפה ריטה מחביאה את האודם. עוזריו של הקרפד חוטפים את רודי וריטה, ורודי מגלה להם איפה האודם. הקרפד משנה את יחסו לרודי ומראה לו את אוסף האמנות שלו, שכולל מזכרות שונות של בית המלוכה הבריטי. רודי שובר בטעות את האוסף, והקרפד מחליט להקפיא למוות את רודי וריטה כעונש. רודי משתף פעולה עם ריטה כדי לברוח. ריטה גונבת את הכבל הראשי של הקרפד. רודי וריטה סוגרים עסקה - היא תעזור לו לחזור לעולם בני האדם שמעל הביוב, והוא יביא לה אבן אודם ששייכת לבעליו. בן דודו של הקרפד מנסה להחזיר את הכבל. ריטה ורודי מגלים שהקרפד צריך את הכבל הראשי כדי להגשים את המזימה שלו: להרוס את עיר העכברים. רודי וריטה מנסים למנוע את המזימה - ומצליחים.

==שחקנים ודמויות==
* יו ג'קמן - רודי
* קייט וינסלט - ריטה
* איאן מקלן - הקרפד
* ז'אן רנו - לה פרוג
* אנדי סירקיס - ספייק
* ביל ניי - וייטי
* שיין ריצ'י - סיד

==מדבבים בעברית==
* יחזקאל לזרוב - רודי
* שירי גדני - ריטה
* אלי גורנשטיין - הקרפד
* אלברט אילוז - לה פרוג
* גלעד קלטר - ספייק
* יגאל שדה - וייטי
* דביר בנדק - סיד

==קישורים חיצוניים==

* 

קטגוריה:ארדמן אנימציות
קטגוריה:דרימוורקס הנפשה: סרטים
קטגוריה:סרטי 2006
קטגוריה:סרטי אנימציה ממוחשבת
קטגוריה:סרטי אנימציה של פרמאונט
קטגוריה:סרטי הנפשה אמריקאיים
קטגוריה:סרטי הנפשה בריטיים
קטגוריה:סרטי פרמאונט
פיליפ ביי

פיליפ ביי (באנגלית: Phillip Bay) הוא פרוור בסידני, המנוהל על ידי עיריית רנדוויק (City of Randwick).

==גאוגרפיה==
פיליפ ביי הוא מהפרוורים הדרומיים ביותר באזור הפרוורים המזרחיים, וגובל מדרומו בלה פרוז, במערב במפרצון יארה (Yara Bay), בצפון במטרוויל ופורט בוטאני ובמזרח בליטל ביי ובצ'יפלי. דרך בנרונג תוחמת את הפרוור ממזרח, ופארק בייסנטניאל תוחם את הפרוור ממערב. בפרוור מספר רחובות בודדים ופחות מאלף תושבים.

==היסטוריה==
קפטן ארתור פיליפ הגיע עם המשלחת האירופאית לאוסטרליה ב-1788, ועגן לראשונה באזור מפרץ בוטאני. המעגן הראשון נקרא על שמו, מפרצון פיליפ (כיום, מפרצון יארה). אחרי הגעת האנייה השנייה בפיקודו של ג'ון האנטר, עקרה המשלחת האירופאית ממפרץ בוטאני ועברה למפרץ ג'קסון, באזור שלימים ייקרא נמל סידני. הפרוור פיליפ ביי נקרא על שם המעגן הראשון, וגם לאחר שהמפרצון הסמוך נקרא מחדש בשם יארה (על בסיס מקורות אבוריג'ינים) שמר הפרוור על השם האירופאי.

==תרבות==

בית יארה ביי נבנה לראשונה ב-1907, כמעון למתפעלי תחנת טלגרף מקומית. לאחר הפסקת שירות הטלגרף, שימש המעון למספר משרדים ממשלתיים, ולבסוף הועבר לידי מועצת הקרקע האבוריג'ינית, שמחזיקה בו עד היום. בית יארה ביי משמש כיום כמרכז שיקום אקולוגי, המתרכז בהחזרת מיני הדו-חיים המקומיים למפרץ.

==קישורים חיצוניים==

* [https://web.archive.org/web/20110306011433/http://info.id.com.au/dosydney/Default.aspx?pg=1&gid=4860 פיליפ ביי באתר "Dictionary of Sydney"]
* [http://www.sydney-suburbs.com.au/Sydney_suburb/Phillip_Bay/Suburbs/16312 פיליפ ביי באתר "Sydney Suburbs"]

קטגוריה:פרוורי סידני
עבד מלך הכושי

עֶבֶד מֶלֶךְ הַכּוּשִׁי הוא דמות מקראית; אחד מעבדי המלך צדקיהו (לפי כמה מהפירושים), שהציל ממוות את ירמיהו הנביא.

==במקרא==
בעקבות נבואות הפורענות שניבא ירמיהו הנביא על עם ישראל, ובפרט על יושבי ירושלים וממלכת יהודה, ניסה המלך יהויקים לאסור גם אותו, אך לא הצליח לתפסו. 
לאחר שמת יהויקים, החליף אותו במלכות צדקיהו, אשר ביקש מירמיהו שיתפלל לה' שיציל את הממלכה מהכשדים, הצרים על העיר. אולם ירמיהו ניבא שירושלים תיפול בידי הכשדים, אף שכרגע הם נטשו את המצור על מנת להילחם במצרים.

ירמיהו ניסה לצאת מירושלים לכיוון צפון אל ערי בנימין, ונתפש בידי שומרי העיר אשר חשדו כי הוא מרגל לטובת הכשדים. בתחילה הוא הושם במאסר ב"בית יהונתן הסופר", והמלך צדקיהו נענה לבקשתו להעבירו משם לחצר המטרה.

כאשר שרי ממלכת יהודה שמעו על נבואתו הקשה של ירמיהו, הם התלוננו לפני צדקיהו המלך, כי ירמיהו מרפה את ידי הלוחמים; ועל כן, המלך התיר להם לנהוג בירמיהו לפי רצונם.

השרים החליטו להשליך את ירמיהו אל בור טיט שנמצא בחצר המטרה. כאשר שמע זאת עבד מלך הכושי, הוא רץ אל המלך לומר לו שירמיהו הולך למות בשל היותו בבור. בתגובה צדקיהו אמר לעבד מלך למצוא 30 אנשים ולהעלות את ירמיהו מהבור.

כגמול על פעלו מתנבא ירמיהו על עבד-מלך הכושי: .

==במדרשי חז"ל ופרשנות ימי הביניים==
נחלקו הפרשנים באשר לזהותו של עבד מלך הכושי, עקב השאלה הבסיסית כיצד יש לפסק את הביטוי עבד מלך הכושי. ישנן שתי אפשרויות:

1.עבד, מלך הכושי (הכושי תואר למלך).

2.עבד-מלך, הכושי (הכושי תואר לעבד).

לשתי האפשרויות ניתן למצוא תימוכין בשפה הערבית: עבד (عابد) וגם עבד-(ה)מלך (عبد الملك) הם שמות נפוצים למדי בקרב הערבים.

רש"י על פי חז"ל, זיהה את עבד כסופרו של ירמיהו, ברוך בן נריה, ואת מלך הכושי כתואר לצדקיהו. בדומה לפרשנותו על אודות האישה הכושית.

לעומת זאת הרד"ק סובר לפי האפשרות השנייה ומקשה על פירוש רש"י : 
הנכון בעיני עוד כי זה הכושי, "עבד מלך" היה שמו. כי לולי זה, למה אמר בכל מקום עבד מלך ולא אמר המלך באחד מהם? כי אם רוצה לומר "מלך" על צדקיהו, היה לו לומר עבד המלך. ועוד: למה לא זכר שם האיש הזה באחד המקומות? אלא שמו היה "עבד מלך", כי מצאנו אחימלך ואבימלך:

פרשנים אחרים, כמצודת דוד, סוברים גם הם שהיה זה אחד מעבדי המלך הסריסים-"וַיִּשְׁמַ֡ע עֶבֶד־מֶ֨לֶךְ הַכּוּשִׁ֜י אִ֣ישׁ סָרִ֗יס וְהוּא֙ בְּבֵ֣ית הַמֶּ֔לֶךְ" (ירמיהו לח' ז'), ונקרא כושי על שם צבע עורו הכהה, או משום שאכן היה כושי.

קושי נוסף על פירוש רש"י הוא שזמן מה אחרי/לפני שירמיהו מתנבא על עבד מלך הכושי :"וְהָיְתָה לְךָ נַפְשְׁךָ לְשָׁלָל" (ירמיהו לט יח), ירמיהו מתנבא על ברוך בן נריה :"וְנָתַתִּי לְךָ אֶת נַפְשְׁךָ לְשָׁלָל" (ירמיהו מה ה).

במסכת דרך ארץ זוטא מובא שעבד מלך הכושי הוא אחד מעשרת הצדיקים שנכנסו בחייהם לגן עדן וכפי הנראה פירוש רש"י מתבסס על הנחת יסוד זו.

==קישורים חיצוניים==

* 
* [https://ilanabc.co.il/%d7%a2%d7%a9%d7%a8%d7%aa-%d7%94%d7%a6%d7%93%d7%99%d7%a7%d7%99%d7%9d-%d7%91/ פרק 17 – דברי הימים: ימשיך כבודו – על עשרת הצדיקים שנכנסו לגן עדן. חלק ב'] בפודקאסט דברי הימים בהגשת אילן אבקסיס

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:אישים בספר ירמיהו
קטגוריה:כושים
קטגוריה:סריסים
קטגוריה:צדיקים שנכנסו בחייהם לגן עדן
קטגוריה:אישים בתנ"ך ששמם אינו מצוין
קטגוריה:ירמיהו
טורול

פסל טורול. הכתר על ראשו איננו [[כתר הונגריה הקדוש אלא כתר המיוחס לאטילה ההוני]]
טורול (בהונגרית: Turul) היא ציפור מיתולוגית אגדית, המהווה את הסמל המובהק ביותר של הקשר בין העם ההונגרי לשורשיו בשבטים המדיארים וההקשרים שלהם עם ההונים בתקופה שלפני קבלת הנצרות. לפי האגדות הטורול מקנן בראש עץ החיים יחד עם נשמות התינוקות שלא נולדו (המופיעים גם הם כציפורים) ומהווה את הקשר בין הארץ לרקיע. הוא מסמל גם את רצון האל (או האלים) ואת גורל העם. בייצוגיו האמנותיים נושא הטורול בין טפריו חרב, היא "חרב אטילה".

==מקור השם==
מקור השם מכינוי לעופות דורסים ממין הנציים בשפות טורקיות: togrıl או turgul, בפרט נץ גדול.

==הופעה במיתוס==
הטורול מופיע בשתי אגדות במיתוס ההונגרי. באחת הוא מופיע בחלומה של אֵמָשֶה, אמו של אָלמוֹש (לימים מנהיג השבטים המדיארים ואב-שושלתם) ורעייתו של אוּדֵ'ק (נצר לאטילה ההוני). בחלומה עיבר אותה הטורול ומגופה יצא נהר שזרם מערבה והפך לנהר גדול, סמל לשושלת המנהיגים. באגדה אחרת מופיע הטורול כאשר הוא מציל את השבטים המדיארים, הדוהרים על סוסיהם מערבה, מהתקפת עיטים. לאחר מכן מורה להם הטורול את הדרך אל הארץ אותה יכבשו לבסוף ושתהפוך להונגריה. המיתוס מקשר באמצעות הטורול את המדיארים עם ההונים וקובע, לפיכך, שהונגריה, ארצם של ההונים היא ירושתם החוקית של המדיארים.

בית ארפאד, מנהיג המדיארים, בנו של אלמוש, נקרא "בית טורול" ושבטו, השבט המדיארי המרכזי, "שבט טורול".

לאחר קבלת הנצרות על ידי אישטוון הראשון, מלך הונגריה החליף במידה מסוימת המלאך גבריאל את הטורול כנושא בשורת האל למלך ההונגרי ולעמו.

==בתרבות ובאמנות==
קיימים מספר פסלים גדולים של טורול בהונגריה. אחד מהם בשער גבעת הטירה בבודפשט. ציפורי טורול מופיעות גם על גשר החירות בבודפשט. בולי הונגריה הראשונים הופיעו עם דמות טורול. הטורול הופיע גם על סמלים ממלכתיים כגון סמל המשרד לביטחון לאומי (Nemzetbiztonsági Hivatal).

==קישורים חיצוניים==

* [http://www.hunmagyar.org/mondak/turul.html הטורול במיתוס ההונגרי] 
* [http://istvandr.kiszely.hu/ostortenet/024.html הטורול והגריפון, החיות המקודשות של אבותינו] 

קטגוריה:יצורים מיתולוגיים
קטגוריה:הונגריה: סמלים לאומיים
קטגוריה:הונגריה: תרבות
שלמה זלמן חיים הלברשטאם

פורטרט משזח"ה
מצבת קברו של שזח"ה
שלמה זלמן חיים הלברשטאם, ידוע כשזח"ה או כש"ז חיים הלברשטאם (1832, קרקוב, פולין - כ"ג באדר ב' תר"ס / 1900, בּיֶליץ, פולין), היה רב, חוקר ואספן ספרים. ממייסדי וראשי חברת מקיצי נרדמים.

==ביוגרפיה==
שזח"ה נולד בשנת 1832 בעיר קרקוב. אביו, רבי יצחק הלברשטאם, שהיה תלמיד חכם (חיבר ספר חידושים על פרשות השבוע בשם שיח יצחק), לימד אותו תורה.

שזח"ה, שעסק במסחר, הצליח בעסקיו והתעשר. חלק ניכר מכספו השקיע בתחביבו שהיה אספנות ספרים. במשך שנים קנה ספרים נדירים ויקרים, וכן כתבי יד. שזח"ה עשה שימוש בספרים ובכתבי היד שקנה במחקריו, ואף השאיל אותם לחוקרים אחרים, לצורך מחקריהם.

שזח"ה ניהל חליפת מכתבים ענפה עם חוקרים (כגון: שד"ל, רמש"ש ושמואל אבא הורודצקי) לגבי כתבי היד שהיו בבעלותו, עליהם ביקש לקבל חוות דעת בנוגע לאמינותם ומקוריותם. הוא ההדיר רבים מכתבי היד, בלוויית הערותיו המדעיות.

מאמרי המחקר שלו פורסמו בעיתונות היהודית ובכתבי עת שונים.

שזח"ה נפטר בשנת 1900, ולאחר מותו נמכר אוסף כתבי היד לקולג' ע"ש יהודית מונטפיורי בראמזגייט (Ramsgate), ואילו הספרים המודפסים נמכרו לבית המדרש לרבנים באמריקה ולאוצר הספרים של קהילת וינה.

== ההדרת כתבי יד ==
בקטלוג שפרסם שזח"ה, בשם "קהלת שלמה", מופיעה רשימה של 411 כתבי יד. מהם, הוהדרו על ידו בלוויית מבואות והערות:
* ריטב"א, חידושים על מסכת נידה, וינה, ה'תרכ"ח
* 
* 
* 

==לקריאה נוספת==
* משה ריינעס, דור וחכמיו : לחקר תולדות ספרות ישראל וגדולי סופריה בדור הזה. חלק א. קראקא, תר"ן. עמ' 86–92.
* אברהם מאיר הברמן, האנציקלופדיה העברית, הערך: "שלמה זלמן חיים הלברשטאם", כרך י"ד, עמ' 445–446.

==קישורים חיצוניים==

* מאיר בוסאק, [http://lib.cet.ac.il/pages/item.asp?item=21792 קהילת קרקוב], אתר ספריית מט"ח
* 
* 

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:רבנים פולנים
קטגוריה:אספני ספרים
קטגוריה:מהדירי ספרות תורנית
קטגוריה:פולנים שנולדו ב-1832
קטגוריה:נפטרים ב-1900
ששי גז

שׂשׂי גֵז (נולד ב-18 ביוני 1954) הוא עורך דין ישראלי. המייסד והבעלים של משרד עורכי הדין "ששי גז - משרד עורכי דין". נמנה עם עורכי הדין הבולטים בישראל בתחום הפלילי.

== ביוגרפיה ==
גז נולד וגדל בפרדס כץ למשפחה קשת יום, מסורתית, יוצאת לוב, כילד השלישי מתוך שבעה ילדים. בילדותו למד בבית ספר דתי ובהמשך למד בתיכון הגבעה. גז מייחס את בחירתו בקריירה של עורך דין להימנעותו כילד מקטטות פיזיות בשכונתו האלימה, ופיתוח כישורי שכנוע מילוליים כדרך לכך. סיים את לימודיו בתיכון בליך, מחזור י' (1972).

בשירותו הצבאי שירת כמש"ק משמעת בקריה. בשנת 1976, בגיל 22, החל ללמוד משפטים באוניברסיטת תל אביב. לאחר שסיים את התמחותו פתח ב-1981 את משרד עורכי הדין "ששי גז". אחרי שזכה ב-12 זיכויים ברצף זכה לכינוי, "ששי זיכויים".

עם המקרים הבולטים שבהם טיפל נמנים ייצוג שי אביטל, חנן גולדבלט, ריקי גל, גדי סבן, יצחק אברג'יל, אלי פלח (פסיכולוג שהורשע בביצוע עבירות מין ובעבודה כפסיכולוג ללא רישיון), שוקי בסו (שהורשע בירי באביו), משה בן-איבגי (רוצחו של נהג המונית דרק רוט) ומרגלית צנעני בתיק שבו היא הואשמה בסחיטה באיומים. ב-1995 סירב לייצג את יגאל עמיר במשפט רצח רבין.

גז מתמחה בייצוג בתיקי רצח, גרימת מוות ברשלנות, עבירות סמים, עבירות מין, עבירות מרמה, עבירות רכוש ועבירות צווארון לבן.

גז טבע את המשפט "המצפון שלי נקי כי אני לא משתמש בו". חיבר יחד עם משה רונן את הספר "המשפט הפלילי: מדריך לדיני העונשין בישראל", שיצא בהוצאת בורסי ב-1990 במהדורה ראשונה וב-2001 במהדורה שנייה בהוצאת ידיעות אחרונות וספרי חמד. בשנת 1983 הגיש יחד עם ציון אמיר תלונה נגד פרופ' ישעיהו ליבוביץ בטענה של הסתה למרי אזרחי.

ב-2010 הופיע בתור עורך דין בסרטו של חיים בוזגלו "כבוד".

ב-1984 התחתן עם דניאלה, לשעבר היועצת המשפטית של עיריית גבעתיים וכיום עו"ד ומגשרת, ולזוג שתי בנות, אף הן עורכות דין. מתגורר כיום ברמת אביב.

==קישורים חיצוניים==

* [http://duns100.dundb.co.il/ts.cgi?tsscript=man_heb&id=978 ביוגרפיה קצרה] , באתר דן אנד ברדסטריט
* 
* 
* [http://www.mako.co.il/mako-vod-keshet/people-s1/VOD-406ea4a13110231006.htm "אנשים"], תוכנית 3, באתר mako - תוכנית הכוללת קטע על ששי גז
* יורם יובל, [https://www.youtube.com/watch?v=AEgEVTnujtc שיחת נפש עם ששי גז], הטלוויזיה החינוכית, 31 במרס 2015
* 
* 

==הערות שוליים==

קטגוריה:עורכי דין פליליים ישראלים
קטגוריה:בוגרי אוניברסיטת תל אביב: משפטים
קטגוריה:ישראלים שנולדו ב-1954
חלפנות כספים

חלפנות כספים בישראל, [[1983]]
חלפנות כספים היא מסחר במטבעות של מדינות שונות. העוסק במקצוע זה נקרא חלפן כספים. מקום החלפנות נקרא "חַלְפָנִיָּה".

כאשר שער החליפין שבו קונה חלפן כספים מטבע מסוים נמוך מהשער שבו הוא מוכר מטבע זה, נעשה ההפרש בין השערים להכנסתו של חלפן הכספים מעסקת החליפין. מעבר לכך, חלפן הכספים מרוויח גם מעמלה שהוא גובה על פעולת החלפנות עצמה.

==היסטוריה==
מאז המצאת הכסף בעת העתיקה, עסקו סוחרים בחלפנות כספים. מאז ימי הביניים, עסקו בחלפנות כספים גם בנקאים, כחלק מפעילותם העסקית, שעיקרה הלוואת כספים. הבנקים המודרניים כוללים גם החלפת כספים כאחד משירותיהם וממכלול פעילותם הכספית.

==בישראל==
בעשרות השנים הראשונות לקיום המדינה, עקב המצב הכלכלי הקשה הטיל בנק ישראל הגבלות חמורות על החזקת מטבע זר, במטרה לחזק את הלירה הישראלית, ולכן חלפנות כספים נעשתה רק בבנקים, לאחר הצגת מטרה נאותה. במקביל פעלו חלפנים לא חוקיים, שבדרך כלל המשטרה לא פעלה נגדם. בסוף שנת 1997 הותרה רכישת מטבע זר מעסקים פרטיים ("צ'יינג'ים") בסכום מוגבל והחלו קמים עסקים פרטיים המספקים שירות זה בכל רחבי המדינה.

ברחוב זה עסקו בחלפנות כספים עבור העולים שהגיעו דרך נמל [[יפו]]

חוק איסור הלבנת הון משנת 2002 מחייב חלפן כספים לדווח לרשות המיסים על כל המרת מטבע בשווי של 50,000 ש"ח ומעלה, כולל פרטי הזהות של הלקוח שביצע עסקה זו.

בנוסף לעיסוק בהמרת מטבעות, עוסקים חלפני כספים גם במתן הלוואות בריבית בשוק האפור ובנכיון שיקים (תשלום במזומן עבור המחאה עתידית תמורת עמלה, העולה בהתאם לאורך הזמן עד התאריך הנקוב בהמחאה). 

שימוש נוסף בחלפנות הכספים נעשה לצורכי הלבנת הון או העלמת מס בסכומים נמוכים (בסכומים גבוהים ישנה חובת רישום לחלפן), לדוגמה פרעון שיק למזומן לאדם המעוניין למנוע רישום של ההכנסה אותה קיבל באמצעות שיק.

==קישורים חיצוניים==

* [http://www.icm.co.il איגוד נותני שירותי המטבע בישראל ]
* אורן חייקין "[http://idclawreview.org/2015/05/07/blogpost-20150507-chaykin/ סובייקטיביות חובת הדיווח של נותני שירותי מטבע]" אתר משפט ועסקים (2015).
* 
* 

קטגוריה:שירותים
קטגוריה:מסחר
יהודה בן ברזילי הברצלוני

רבי יהודה בן ברזילי הברצלוני (נקרא גם: רבי יהודה הנשיא מברצלונה; ר"י ברצלוני או ברגלוני, אלברצלוני, אלברגלוני) חי מסוף המאה ה-11 עד תחילת המאה ה-12 (על פי הלוח העברי באמצע המאה התשיעית לאלף החמישי). היה מגדולי חכמי ספרד. מחבר ספר העתים.

==ביוגרפיה==
על פי מחקרו של ד"ר משה שאלתיאל במבוא להגדת שאלתיאל, אביו של רבי יהודה, ברזילי, היה בנו של דוד הנשיא בנו של מר חזקיה בן דוד. יש שטענו כי למד אצל רבי יצחק בן ראובן הברצלוני (מחבר האזהרות ופירוש למסכת כתובות), אך הדבר בספק רב. כמו כן לא ניתן לקבוע מי היו תלמידיו, ובכלל זה האם הראב"ד השני היה תלמידו. עם זאת, ידוע כי הראב"ד הכיר את רבי יהודה באופן אישי והתייעץ עמו בשאלות קשות. כך כותב הרב שמעון בן צמח דוראן:

יהודה בן ברזילי היה בן זמנו של אברהם בר חייא הנשיא, וידוע ויכוח שניהל איתו בדבר דחיית מועדה של חתונה. בר חייא שהיה אסטרולוג סבר כי יש לדחות את החתונה משיקולים אסטרולוגיים, ואילו רבי יהודה התנגד לכך בתוקף משיקולים הלכתיים. שיטתו בסוגיית סדר הפרשיות בתפילין היא כרבנו תם, והוא כותב שלא שמע מעולם על תפילין בשיטת רש"י, ושפסיקה כזו היא טעות סופר.

ספר העתים הוא ספרו המפורסם והעיקרי, עוסק בעיקרו בנושאי הלכות התלויות בזמן (סדר מועד וגם על מסכתות ברכות וחולין ועוד). רובו אבד, בשנת תרס"ג נדפסו חלקים ממנו ששרדו ועוסקים בהלכות שבת ועירובין. ספרים נוספים שחיבר: "יחס שאר בשר" - בדיני נשים (אבד), "ספר הדינים" - בדיני ממונות, מתוכו שרד החלק "ספר השטרות" ונדפס בשנת תרנ"ט וכן ליקוט ממנו שנדפס על ידי שמחה אסף בשנת תרפ"ז, ופירוש על ספר היצירה (שרד). וכן חיבר את ספר הבינות וביאר שם את כל שמות קודש וחול על סדר הפרשיות שבתורה.

השלמות לספר העתים מתוך קטעי גניזה נדפסו על ידי הרב אבידע (זלוטניק) ועדיאל ברויאר<ref>י"ל אבידע (זלוטניק), 'שני קטעים להשלמת ספר העתים', סיני טז (תש"ה), עמ' קטז-קלח. ובהוצאה נפרדת: הנ"ל, מחברות מני קדם – שני קטעים להשלמת ספר העתים. הוצאה זו נספחה בסוף מהדורות הצילום של ספר העתים. עדיאל ברויאר, 'קטעים חדשים מספר העתים', ישורון, לד (תשע"ו), עמ' כה-סד.

</ref>.

בספריו הוא מתבסס על ספרות הגאונים, ספרי הרי"ף ורבי שמואל הנגיד.

יהודה ברצלוני מתייחס אל איגרת חסדאי אבן שפרוט אל מלך הכוזרים בספר שמתוארך בין השנים 1090 ו-1105. הוא מפקפק באמינותם וחושש כי הם זיוף, וכותב "לא ידעתי אם אמת היה הדבר שנתגיירו הכוזרים שהם מבני תוגרמה או לא".

החיד"א משבחו בספרו שם הגדולים: 

==קישורים חיצוניים==
* 
* 
* שלמה זלמן חיים הלברשטאם, [https://beta.hebrewbooks.org/reader/reader.aspx?sfid=21827#p=16&fitMode=fitheight&hlts=&ocr= לתולדות המחבר], פירוש לספר יצירה לרבנו יהודה ברצלוני, ברלין תרמ"ה 1885
* שלמה זלמן חיים הלברשטאם, [https://beta.hebrewbooks.org/reader/reader.aspx?sfid=8915#p=6&fitMode=fitheight&hlts=&ocr= ראש דבר], ספר השטרות לרבנו יהודה ברצלוני, ברלין 1898
* יעקב שור, [https://beta.hebrewbooks.org/reader/reader.aspx?sfid=8822#p=9&fitMode=fitheight&hlts=&ocr= מבוא], ספר העיתים קראקא תרס"ג 1903
* 
חיבוריו:
* , ([http://www.daat.ac.il/daat/vl/tohen.asp?id=244 הספר מחולק לפרקים], באתר דעת)
* , ([http://www.daat.ac.il/daat/vl/tohen.asp?id=94 הספר מחולק לפרקים], באתר דעת)
* 
* .
* 

==הערות שוליים==

קטגוריה:ראשוני ספרד
קטגוריה:מחברי ספרי הלכה: ראשונים
קטגוריה:פרשני ספר יצירה
קטגוריה:אישים שחיו במאה ה-11
קטגוריה:אישים שחיו במאה ה-12
עבד א-סתאר קאסם

עבד א-סתאר קאסם (בערבית: عبد الستار توفيق قاسم الخضر خليلية; 21 בספטמבר 1948 – 1 בפברואר 2021) היה פרופסור פלסטיני למדעי המדינה באוניברסיטת א-נג'אח בשכם ופעיל פוליטי.

==ביוגרפיה==
קאסם נולד בכפר דיר אל-ע'וסון, הסמוך לטול-כרם. היה בעל תואר ראשון במדעי המדינה מהאוניברסיטה האמריקאית בקהיר (1972), תואר שני בכלכלה מאוניברסיטת המדינה של קנזס (1974), ותואר דוקטורט במדעי המדינה מאוניברסיטת מיזורי (1977). בשנים 79–1978 לימד באוניברסיטת ירדן. משנת 1980 מלמד באוניברסיטת א-נג'אח בשכם. קאסם היה כלוא שנתיים בבתי כלא בישראל בשל פעילותו הפוליטית, בשנים 1981 ו-1988. במשך 22 שנה נאסר עליו לצאת לחו"ל. הוא גם נכלא מספר חודשים בבית הכלא של הרשות הפלסטינית לאחר שביקר את יו"ר הרשות ושלטונו. בשנת 1995 נעשה ניסיון להתנקש בחייו.

בשנת 2002 הודיע כי יתמודד נגד יאסר ערפאת בבחירות לראשות הרשות הפלסטינית והבטיח לפעול נגד השחיתות ברשות וכן חשב להתמודד בשנת 2005, אולם לבסוף משך את מועמדותו. באוגוסט 2011 נעצר ל-15 ימים לפי הוראת בית משפט הפלסטיני.

נפטר ב-1 בפברואר 2021 לאחר שחלה במחלת נגיף קורונה 2019 בתקופת מגפת הקורונה שתקפה את הרשות הפלסטינית. הותיר אחריו אישה, שני בנים ושתי בנות.

== קישורים חיצוניים ==

* 
* [http://www.webgaza.net/palestine/people_profiles/Qassem_Abdul-Sattar.htm אודות]
* [http://electronicintifada.net/content/interview-pa-dissident-i-cannot-just-stay-silent/8551 ראיון עמו]
* [http://occupiedpalestine.wordpress.com/2011/08/27/professor-abdul-sattar-qasem-detained-by-pa/ Professor Abdul-Sattar Qasem detained by PA]

==הערות שוליים==

קטגוריה:חוקרי מדע המדינה
קטגוריה:בוגרי אוניברסיטת המדינה של קנזס
קטגוריה:בוגרי אוניברסיטת מיזורי
קטגוריה:בוגרי האוניברסיטה האמריקאית בקהיר
קטגוריה:סגל אוניברסיטת א-נג'אח
קטגוריה:פלסטינים שנולדו ב-1948
קטגוריה:נפטרים במגפת הקורונה
קטגוריה:פלסטינים שנפטרו ב-2021
ישראל יעקב אלגאזי

הרב ישראל יעקב אלגאזי (ה'ת"ם, 1680 – י' בתמוז ה'תקט"ז, 1756), היה מחכמי איזמיר וירושלים, שימש כראשון לציון משנת ה'תקט"ו (1755) ועד לפטירתו.

==ביוגרפיה==
נולד לרבי יום טוב אלגאזי וגדל באיזמיר. למד אצל רבי חיים אבולעפיה (בעל "עץ החיים") ורבי יצחק הכהן רפפורט (בעל "בתי כהונה"). בהיותו באיזמיר הביא לדפוס את הספר חמדת ימים, שמלא בדברים ממקורות שבתאיים, אשר לא נודע מי חיברו, ויש המייחסים אותו לר' ישראל יעקב עצמו.

בשנת ה'תצ"ה עלה לארץ ישראל. למד בישיבת המקובלים בית אל. היה חבר בבית דינו של הרב אליעזר נחום. שימש כראש ישיבת "נוה שלום ברית אברהם" שבה למדו גדולי חכמי ירושלים.

אחר פטירת רבו הראשון לציון הרב יצחק הכהן רפפורט בשנת ה'תקט"ו, הוכתר תחתיו כראשון לציון.

נפטר בי' תמוז ה'תקט"ז, ונקבר בחלקת "קהל חסידים" שבהר הזיתים בסמוך לקבר הרש"ש.

בנו, הרב יום-טוב אלגאזי, מונה אף הוא לראשון לציון.

==ספריו==
*שלמי ציבור – דינים ומנהגים בעיקר ענייני תפילה לימי החול עם הגהות הרב אברהם חיון
*שלמי חגיגה – חלק שני של שלמי ציבור העוסק בתפילות שבת ראש חדש ומועדים
* ארעא דרבנן – דיני דאורייתא ודרבנן לפי סדר א"ב (ועליו הגהות "עפרא דארעא")
* נאות יעקב – שו"ת ודרושים לשבת ומועדים
* קהִלת יעקב – שו"ת על הש"ס
* שו"ת מהר"י אלגאזי
* מענה לשון – על כללי הש"ס
* שארית יעקב – דרושים
* אמת ליעקב – דיני ספר תורה (החיד"א המשיכו וקרא שם חיבורו "לדוד אמת")
* שמע יעקב – חידושים על בראשית ושמות
* חוג הארץ – דיני מועדים לבני ארץ ישראל
* וידוי תלמידי חכמים
* מגיד דבריו ליעקב – פירוש על הגדה של פסח

==לקריאה נוספת==
* "ואלה תולדות יעקב", מבוא ביוגרפי, בתוך: אמת ליעקב, מהדורה חדשה, מכון בית אהרן וישראל, ירושלים תשע"ב, עמ' י"א-כ"ו.

==קישורים חיצוניים==
* 
* 
* 
* 

==הערות שוליים==

אלגאזי, יעקב ישראל
קטגוריה:אנשי עליות קדומות לארץ ישראל
קטגוריה:יהודים הקבורים בהר הזיתים: חלקת הספרדים
קטגוריה:בוגרי ישיבת המקובלים בית אל
קטגוריה:מחברי ספרי כללי התלמוד
קטגוריה:משפחת חזן
קטגוריה:עולים לארץ ישראל במאה ה-18
קטגוריה:ילידי 1680
קטגוריה:נפטרים ב-1757
קטגוריה:מחברי ספרי הלכה
קטגוריה:פרשני הגדה של פסח
קטגוריה:מחברי ספרי שו"ת: ראשוני האחרונים
ג'יימס ווד

ג'יימס ווד (באנגלית: James Wood; נולד ב-1965) הוא מבקר ספרות וסופר אנגלי, משמש כפרופסור במחלקה לספרות אנגלית באוניברסיטת הרווארד וכותב בצוות המגזין ניו יורקר.

ווד נולד בדרהאם שבאנגליה. אביו היה פרופסור לזואולוגיה באוניברסיטת דורהם. ווד למד בתיכון איטון קולג', הוא סיים תואר שני באוניברסיטת קיימברידג' בשנת 1988.

בין השנים 1992 ל-1995 שימש כמבקר הספרות בעיתון הגארדיאן. בשנת 1994 היה שופט בפרס מאן בוקר. בשנת 1995 מונה להיות עורך בכיר בניו ריפבליק.

נשוי לסופרת האמריקאית קלייר מסוד.

== מספריו ==
<div style="direction: ltr;">
* The Broken Estate: Essays in Literature and Belief (Modern Library, 1999);
* Selected Shorter Fiction of D.H. Lawrence (Modern Library, 1999);
* The Book Against God (Farrar, Straus, 2003);
* The Irresponsible Self: On Laughter and the Novel (Farrar, Straus, 2004);
* How Fiction Works (Farrar, Straus and Giroux, 2008).
</div>

קטגוריה:סופרים בריטים
קטגוריה:מבקרי ספרות בריטים
קטגוריה:בוגרי אוניברסיטת קיימברידג'
קטגוריה:סגל ניו יורקר
קטגוריה:אמריקאים שנולדו ב-1965
פייטרו בון

פייטרו בון: [[הקמפנילה של סן מרקו]]
פייטרו בון (באיטלקית: Pietro Bon), הנקרא לעיתים ברתולומאו בון הצעיר (באיטלקית: Bartolomeo Bon il Giovane), היה פסל ואדריכל איטלקי, שפעל בוונציה בשנים 1489 עד 1529. תאריך ומקום לידתו אינם ידועים. הוא נפטר בוונציה ב-1529. אביו, ברתולומאו בון, היה אף הוא אדריכל.

==פייטרו בון, ברתולומאו בון הצעיר, ואי הוודאות בזהויות==
בכל המקורות קיים בלבול בין פייטרו בון לבין ברתולומיאו בון הצעיר. יש החושבים שזה אותו אדם ויש החושבים שאלו שני אנשים שונים. ויקיפדיה האיטלקית מקדישה להם ערכים נפרדים, אולם מתייחסת לאי הוודאות: בערך על פייטרו נכתב שאולי הוא זהה לברתולמאו. בערך על ברתולומאו נכתב שכנראה הוא מזוהה עם אחיו פייטרו בון. מצוין שם שברתולומאו נולד ב-1450 בברגמו ונפטר ב-1510 בוונציה. אבל אם כך, הוא לא יכול להיות המשקם של הקמפנילה עבודה שבוצעה בשנים 1511 עד 1514 ובוודאי שלא יכול היה להיות האחראי על העבודות ב Scuola Grande di San Rocco שהחלו ב-1515. אמנם לפי מקור אחר ברתולומאו נולד בברגמו ב-1450 ונפטר בוונציה ב-1529. 
ערך זה נכתב רק על פי המקורות המתייחסים בפירוש לפייטרו בון.

==הפרויקטים של פייטרו בון==
* השלמת בניית מגדל הפעמונים של כנסיית מדונה דל'אורטו- 1503.
* שיקום הקמפנילה בשנים 1511 עד 1514
* הפרוקורטיה הישנה (Procuratie Vecchie) בככר סן מרקו, תחילת עבודה ב-1513.
* בניית Scuola Grande di San Rocco. הפרויקט הוזמן אצלו ב-1517.
* עבודה על ארמון הדוג'ה.
* עבודה על חזית כנסיית סן מרקו.
* עבודה על ה-Scuola Grande di Santa Maria della Misericordia
* החזית של Palazzo Trevisan Cappello.
* מבנים תעשייתיים בארסנאלה.

כל הפרויקטים בוצעו בוונציה.

==משרות ניהוליות==
* Prothomagister Arsenatus בארסנאלה.
* Protomaestri לאגפי ממשלת הרפובליקה 1496 עד 1505.
* ראש מנהלת סן מרקו 1505 עד 1529.

==קישורים חיצוניים==

== הערות שוליים ==

קטגוריה:פסלים איטלקים במאה ה-15
קטגוריה:פסלים איטלקים במאה ה-16
קטגוריה:אדריכלים איטלקים במאה ה-15
קטגוריה:אדריכלים איטלקים במאה ה-16
קטגוריה:נפטרים ב-1529
טלי גולדברג

טלי גולדברג (נולדה ב-1978) היא כנרת ישראלית, חברת אנסמבל סולני תל אביב ובקולקטיב הבארוק הישראלי - הבארוקדה.

==ביוגרפיה==

גולדברג היא בוגרת בית הספר גילדהול למוזיקה ודרמה, שם למדה אצל פרופ' יפרח נאמן.

גולדברג היא ממייסדות הרביעייה הישראלית העכשווית והייתה חברה בה עשר שנים. הרביעייה זכתה בפרס הראשון בתחרות בינלאומית למוזיקה עכשווית בפולין, והופיעה בקביעות בפסטיבלים בעולם ובישראל. היא נגנית מובילה באנסמבל סולני תל אביב, ונגנית אורחת בתזמורת השוודית קאמרטה נורדיקה וקאמרטה ברן בשווייץ.

טלי גם פעילה בתחום המוזיקה העתיקה, והיא מנגנת בויולה ובכינור בארוק באנסמבל סולני באך הישראלים, בתזמורת הבארוק ירושלים ובהרכבים קאמריים שונים. 

בשנים 2011–2015 הייתה חברה ברביעיית רובנס ההולנדית.

משנת 2018 חברה ברביעיית כרמל.

טלי מלמדת כינור ומדריכה הרכבים קאמרים במסגרת הקונסרבטוריון הישראלי למוזיקה בתל אביב, המרכז למוזיקה ירושלים ומכללת לוינסקי.

== קישורים חיצוניים ==

* [http://www.biu.ac.il/HU/mu/concerts10-11/7/concert-7.htm סדרת קונצרטים לזכר בן מייזלמן באוניברסיטת בר-אילן] אפריל 2011

קטגוריה:בוגרות תלמה ילין
קטגוריה:בוגרי תלמה ילין
קטגוריה:כנריות ישראליות
קטגוריה:חברות להקת הנח"ל
קטגוריה:ישראליות שנולדו ב-1978
אקוואויט

אקוואויט (בדנית: Akvavit) הוא שנאפס סקנדינבי מסורתי. מקורו של המשקה הוא במאה ה-15.
טעמו הייחודי של האקוואויט מגיע מעשבי התיבול והתבלינים ובעיקר הכרוויה תרבותית והשמיר המושרים בנוזל. באופן מסורתי נהוג לייצר אקוואויט עם 40% אלכוהול בנפח.

האקוואויט נחשב כמשקה הלאומי של דנמרק. שמם של מלכי דנמרק נקשר אל המשקה בעקבות פרדריק השני שמת משתייה מפורזת של אקוואויט וכריסטיאן הרביעי שהטיל מס על ייצורו. החברה הגדולה ביותר בדנמרק לייצור אקוואויט היא אולבורג.

בשוודיה המונח לתיאור אקוואויט הוא ברנווין (בשוודית: Brännvin).

== אטימולוגיה ==
המילה אקוואויט נגזרת מן השפה הלטינית ומחוברת מן המילים אקווה וויטה ופירושן הוא מי החיים. שם זה נפוץ במשקאות אלכוהוליים לדוגמה: השם ויסקי נגזר מן המילה הגאלית uisce beatha, המשקה הגולמי ממנו מכינים קוניאק נקרא או דה וי בצרפתית: Eaux de vie.

==לקריאה נוספת==
* גדי אבקסיס, שר המשקים: ספר תרבות הבר והשתייה, ברטנדר 2008. פרק 'התזקיקים הלבנים': אקווה-ויט, עמ' 59–61.

== קישורים חיצוניים ==

*[http://www.norsk-akevitt.org האגודה הנורווגית לאקוואויט]
* 

== הערות שוליים ==

 

קטגוריה:משקאות אלכוהוליים
מיקרומגס

מיקרומגס (בצרפתית: Micromégas) הוא ספר מאת הפילוסוף הצרפתי וולטר, אשר יצא לאור בשנת 1752. הספר נחשב לאבן פינה בהיסטוריה של הספרות המערבית כיוון שהוא נחשב לאחד הביטויים הראשונים של מדע בדיוני.

הספר עוסק בחייזר "מיקרומגס", הוגה דעות ענק ממדים בן הכוכב סיריוס. מיקרומגס מוגלה מהכוכב שלו לאחר שפרסם ספר שהכעיס את הרשויות והוא נודד ביקום יחד עם חברו, מזכיר האקדמיה של כוכב הלכת שבתאי. הזוג מגיע לכדור הארץ ותוך חיפוש חיים הם מגלים ספינה ובה משלחת אנשי אקדמיה, פילוסופים בני אסכולות שונות. למרות ההבדלים העצומים בגדלים, החייזרים מזהים יצורים תבוניים באוניה ומנהלים איתם דיון פילוסופי. מיקרומגס משמש בספר כהתגלמות העקרונות של תקופת הנאורות ודרך עיניו בוחן וולטר ומעביר ביקורת על תושבי כדור הארץ. כמו בקנדיד, הביקורת של וולטר מכוונת אל הפילוסופים של תקופתו.

הספר ראה אור בתרגום לעברית של ניר רצ'קובסקי בהוצאת נהר בשנת 2009.

== קישורים חיצוניים ==
* רמי שלהבת, [http://www.blipanika.co.il/?p=1736 מיקרומֶגָס / וולטר], באתר בלי פאניקה
* יותם שווימר, [https://www.makorrishon.co.il/nrg/online/47/ART1/974/462.html משוגעים, רדו: על התרגום החדש ל"מיקרומגס" של וולטר], nrg

קטגוריה:ערכים שבהם תבנית בריטניקה אינה מתאימה
קטגוריה:ספרי מדע בדיוני
קטגוריה:ספרי סאטירה
קטגוריה:ספרי שנות ה-1750
קטגוריה:ספרי וולטר
אתאיזם חדש

אתאיזם חדש או נאו-אתאיזם הוא זרם מחשבתי ורעיוני באתאיזם שהופיע סביב שנת 2005. גישה זו גורסת שלדת השפעה שלילית על החברה האנושית, שהיא מובילה לאלימות ולבורות, ושעל האתאיסטים לבקר באופן פעיל את הרעיונות הדתיים ולחשוף את הכשלים הרציונליים הקיימים בה, לגישתם.

הגישה קודמה על ידי מספר כותבים פופולרים: ריצ'רד דוקינס, ויקטור סטנגר, כריסטופר היטצ'נס, לורנס קראוס, דניאל דנט וסם האריס, אשר ספריהם משמשים כבסיס להרבה מהרעיונות עליהם נסמכת הגישה. דוקינס, היטצ'נס, דנט והאריס מכונים לעיתים בבדיחות "ארבעת הפרשים", ברמיזה לארבעת פרשי האפוקליפסה מהברית החדשה.

המונח "אתאיזם חדש" נטבע לראשונה בכתבה במגזין הטכנולוגיה Wired בשנת 2006.<ref></ref>

== ראו גם ==

* אנטי-תאיזם
* יציאה בשאלה
* מיזותאיזם

== קישורים חיצוניים ==

*Amarnath Amarasingam, Melanie Elyse Brewster. [https://brill.com/view/book/edcoll/9789004319301/B9789004319301-s008.xml The Rise and Fall of the New Atheism]. Annual Review of the Sociology of Religion, 2016. 
* [http://www.guardian.co.uk/commentisfree/andrewbrown/2008/dec/29/religion-new-atheism-defined The New Atheism, a definition and a quiz], אנדרו בראון, הגרדיאן
* [https://web.archive.org/web/20111002023529/http://articles.cnn.com/2006-11-08/world/atheism.feature_1_new-atheists-new-atheism-religion?_s=PM:WORLD The rise of the 'New Atheists'], CNN, Simon Hooper
* [https://newrepublic.com/article/123349/new-atheism-dead ?Is the New Atheism Dead], ניו ריפבליק, 4 בנובמבר 2015.

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אתאיזם
קטגוריה:היסטוריה של הרעיונות
תופעת ורבורג

תופעת ורבורג (Warburg Effect) המכונה גם גליקוליזה אירובית, היא תופעה ביוכימית המאפיינת תאי סרטן ומוגדרת כגליקוליזה מוגברת בסביבה עשירה בחמצן.

במטבוליזם של תאים נורמליים, קצב הגליקוליזה יורד כאשר יש רמות גבוהות של חמצן (אפקט פסטר). תאים סרטניים, לעומת זאת, ממשיכים לייצר ATP במסלול הגליקוליזה גם כאשר הסביבה רוויה בחמצן. למעשה אוטו ורבורג, אשר על שמו נקראת התופעה, מצא כי רוב ה-ATP המיוצר על ידי תאי סרטן נוצר במסלול הגליקוליזה תוך יצירה מוגברת של לקטט.

תכונה זו מקנה לתאים הסרטניים מספר יתרונות:
* התופעה מקטינה את תלותם של התאים הסרטניים באספקת חמצן.
* התופעה מלווה בעיכוב של פעילות המיטוכונדריה ובכך נחסם המסלול האפופטוטי תלוי המיטוכונדריה.
* תוצר לוואי של הגליקוליזה המוגברת הוא יצור של חומצה לקטית. הפרשה של חומצה זו לסביבה החוץ תאית מעלה את חומציות הסביבה ותורמת ליכולות החדירה של התאים הסרטניים לרקמות שכנות וכן תורמת לתהליך האנגיוגנזה שאחד הגורמים לשפעולו הוא סביבה ענייה בחמצן (HIF1).
* תוצרים רבים של תהליך הגליקוליזה מנוצלים על ידי התא ליצור חומצות גרעין וחומצות אמינו ולרבייה מוגברת.

קטגוריה:מטבוליזם
קטגוריה:סרטן
ג'ק דניאל'ס

ג'ק דניאל'ס (באנגלית: Jack Daniel's) הוא מותג טנסי ויסקי אמריקני. הוא אחד ממותגי האלכוהול בכלל והוויסקי בפרט הפופולריים ביותר בעולם. הוא מאופיין בטעם מתקתק, חלק וקל יחסית לשתייה. את מזקקת ג'ק דניאל'ס הקים ג'ק דניאל בגיל 13 בלבד. כיום ממוקמת המזקקה בלינצ'בורג, בירת מחוז מור שבטנסי. ג'ק דניאל'ס מכיל 51% תירס לפחות. המשקה עובר את תהליך מחוז לינקולן (סינון דרך פחם מעץ אדר או השריית שבבי פחם בוויסקי לפני ההכנסה לחבית) ומיושן בחביות עץ אלון חרוכות.

==וויסקי טנסי==

ג'ק דניאלס הוא לא ויסקי אמריקאי טיפוסי מסוג בורבון, אלא - ויסקי טנסי:
ויסקי זה חייב להיות מיוצר במדינת טנסי בארצות הברית, וכן חייב לעבור סינון דרך פחם פעיל מסוג עץ מייפל.

==מותגים==

* Old No. 7 Black Label – הבקבוק המוכר והנמכר ביותר, 40% אלכוהול (עד אוקטובר 2004 הכיל הוויסקי כ-43% אלכוהול). לא ברור אם ישנה משמעות למספר "7" ומהי, אך מספר אגדות אורבניות נקשרו במשמעותן.
* Gentleman Jack – ויסקי מעט מעודן יותר, עובר סינון כפול דרך פחם עץ מייפל, חלק יותר לשתייה מה-No. 7 - בעל 40% אלכוהול.
* Silver Select – ויסקי סינגל בארל בעל 50% אלכוהול.
* Coca cola - קוקטיל של ויסקי ג'ק דניאלס בשילוב של משקה קוקה קולה אשר נמכר בפחית של 350 מ"ל של חברת קוקה קולה עם 5% נפח אלכוהול, שיתוף פעולה של מזקקת ג'ק דנילס עם חברת קוקה קולה ליצירת פחית של הקוקטל המוכר "ויסקי - קולה". מגיע בגרסה של קולה רגילה ושל קולה זירו.

אף על פי שהתיקון ה-21 לחוקת ארצות הברית ביטל את האיסור על משקאות חריפים ברמה הפדרלית, החוקה איננה אוסרת על מדינות ומחוזות לחוקק חוקים מקומיים המגבילים את הסחר באלכוהול בתחומם. מזקקת ג'ק דניאלס עצמה נמצאת במחוז מור (טנסי), שהוא "מחוז יבש" ואסורה בו מכירת אלכוהול, ולכן ג'ק דניאלס איננו נמכר כלל במחוז בו הוא המיוצר, למעט בחנות המזכרות של המזקקה עצמה.

==קישורים חיצוניים==

* 

* 
* [http://www.nrg.co.il/online/55/ART2/193/452.html ג'ק דניאל'ס באתר nrg]
* 
* [http://www.bakbuk.co.il/htmlpage/internal.asp?cat=1&nam=1223&tat=2&nama=132 ג'ק דניאל'ס בפורטל בקבוק]
* 
* 

== הערות שוליים ==

קטגוריה:ויסקי טנסי